शनिवार को ₹10.10 करोड़ कमाए; फिल्म ने तीन दिनों में ₹26.35 करोड़ का बिजनेस किया
कार्तिक आर्यन और कियारा आडवाणी स्टारर फिल्म 'सत्य प्रेम की कथा' ने शनिवार को 10.10 करोड़ रुपए का कलेक्शन किया। इस तरह फिल्म का टोटल कलेक्शन 26.35 करोड़ रुपए हो गया है। पहले और दूसरे दिन के हिसाब से फिल्म की कमाई ज्यादा रही। रविवार
कार्तिक आर्यन और कियारा आडवाणी स्टारर फिल्म 'सत्य प्रेम की कथा' ने शनिवार को 10.10 करोड़ रुपए का कलेक्शन किया। इस तरह फिल्म का टोटल कलेक्शन 26.35 करोड़ रुपए हो गया है। पहले और दूसरे दिन के हिसाब से तीसरे दिन फिल्म की कमाई ज्यादा रही।
रविवार को फिल्म की कमाई में और बढ़ोतरी देखने को मिल सकती है। गौर करने वाली बात ये है कि फिल्म को आदिपुरुष से कोई खास नुकसान देखने को नहीं मिल रहा है।
पहले वीकेंड पर 40 करोड़ तक कमा सकती है फिल्म
दर्शकों की तरफ से भी फिल्म को लेकर एक अच्छा रिस्पॉन्स है। फिल्म को लेकर वर्ड ऑफ माउथ पॉजिटिव है, इस हिसाब से फिल्म अभी और अच्छा कलेक्शन कर सकती है। पहले वीकेंड तक अगर फिल्म 40 करोड़ रुपए तक भी कमाती है, तब भी इसे खराब नहीं कहा जा सकता।
अहम बात ये है कि अगले हफ्ते तक कोई बड़ी फिल्म रिलीज नहीं हो रही है। 7 जुलाई को फिल्म 72 हूरें रिलीज हो रही है, शायद इससे सत्य प्रेम की कथा को कुछ चुनौती मिल सकती है।
ट्रेड एनालिस्ट तरण आदर्श ने फिल्म का लेटेस्ट कलेक्शन शेयर किया है
आदिपुरुष से नहीं हुआ फिल्म को नुकसान
सत्य प्रेम की कथा के साथ-साथ दो और फिल्में आदिपुरुष और जरा हटके जरा बचके भी थिएटर्स में रन कर रही है। हालांकि इससे सत्य प्रेम की कथा को कोई खासा नुकसान नहीं हुआ। आदिपुरुष जहां दो हफ्ते में पस्त हो गई है, वहीं जरा हटके जरा बचके भी अपना लास्ट रन एंजॉय कर रही है।
आदिपुरुष ने शनिवार को तकरीबन 1.07 करोड़ रुपए का कलेक्शन किया है। इस तरह फिल्म का टोटल कलेक्शन 284.22 करोड़ रुपए हो गया है। इसमें हिंदी वर्जन से लगभग 146.09 करोड़ रुपए आए हैं।
कार्तिक की पिछली कुछ फिल्मों का रिकॉर्ड देखें तो शहजादा फ्लॉप रही थी। वहीं लव आज कल भी कुछ खास कमाल नहीं दिखा सकी थी। सिर्फ भूल भुलैया 2 ऐसी फिल्म थी, जो ब्लॉकबस्टर रही थी। अब कार्तिक को अपनी इस फिल्म से काफी उम्मीदें हैं। शादी के बाद कियारा आडवाणी की भी ये पहली फिल्म है।